


RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS 2025–2027 METŲ NEFORMALIOJO
SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANO
PATVIRTINIMO IR JO ĮGYVENDINIMO KOORDINATORIAUS PASKYRIMO

2025 m. vasario 13 d. Nr. T-567
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 8 dalimi, 15 straipsnio 4 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, 17 straipsnio 2 dalies 1 punktu ir Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos, patvirtintos Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“ 4 punktu,  Radviliškio rajono savivaldybės taryba nusprendžia:
1. Patvirtinti Radviliškio rajono savivaldybės 2025–2027 metų neformaliojo suaugusiųjų švietimo ir tęstinio mokymosi veiksmų planą (pridedama).
2. Paskirti Radviliškio rajono savivaldybės švietimo ir sporto paslaugų centro Suaugusiųjų ir jaunimo neformaliojo ugdymo skyrių Radviliškio rajono savivaldybės 2025–2027 metų neformaliojo suaugusiųjų švietimo ir tęstinio mokymosi veiksmų plano įgyvendinimo koordinatoriumi.



Savivaldybės meras 	                                                                                      Kazimieras Račkauskis							



















PATVIRTINTA
Radviliškio rajono savivaldybės tarybos
2025 m. vasario 13 d. sprendimu Nr. T-567

RADVILIŠKIO RAJONO SAVIVALDYBĖS 2025–2027 METŲ NEFORMALIOJO
SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANAS

I SKYRIUS
BENDROSIOS NUOSTATOS

1. Radviliškio rajono savivaldybės 2025–2027 metų neformaliojo suaugusiųjų švietimo ir tęstinio mokymosi veiksmų planas parengtas vadovaujantis Lietuvos Respublikos neformaliojo suaugusių švietimo ir tęstinio mokymosi įstatymo 8 straipsnio 2 dalimi, 17 straipsnio 2 dalies 1 punktu, įgyvendinant Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos, patvirtintos Lietuvos Respublikos Vyriausybės 2016 m. sausio 14 d. nutarimu Nr. 22 „Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“ 4 punktu ir atsižvelgiant į Radviliškio rajono savivaldybės 2024–2026 metų strateginį veiklos planą, patvirtintą Radviliškio rajono savivaldybės tarybos 2024 m. vasario 1 d. sprendimu Nr. T-247 „Dėl Radviliškio rajono savivaldybės rajono savivaldybės 2024–2026 metų strateginio veiklos plano patvirtinimo“.
2. Valstybės pažangos strategijoje „Lietuvos pažangos strategija „Lietuva 2030“ numatytas sumanios visuomenės pažangos rodiklis, atskleidžiantis mokymosi visą gyvenimą lygį visuomenėje.
2030 m. siekiama, kad pagal šį rodiklį Lietuva užimtų ne žemesnę kaip 17 vietą tarp visų Europos Sąjungos šalių.
3. Europos bendradarbiavimo ir plėtros organizacijos vykdomas ir Europos Komisijos remiamas pasaulinis darbo jėgos įgūdžių tyrimas (PIAAC), kuris atskleidžia darbuotojų gebėjimus, turimas kompetencijas. Tyrimo rezultatai padeda prognozuoti, kokių įgūdžių reikės darbuotojams ateityje. Svarbu, kad įvairioms gyventojų grupėms, pagal jų poreikius, jų gyvenamoje vietovėje būtų teikiamos mokymosi paslaugos, padedančios atnaujinti bendruosius visą gyvenimą trunkančio mokymosi gebėjimus, taikomos lanksčios mokymosi formos bei prieinamas profesinis mokymasis ar studijos, didinamas kultūros įstaigų (muziejų, bibliotekų), bendruomenių, sporto ir kitų organizacijų, kurios sukuria kūrybingą ir inovatyvią neformaliojo suaugusiųjų mokymosi ir savišvietą, vaidmuo.
4. Radviliškio rajono savivaldybės 2025–2027 metų neformaliojo suaugusiųjų švietimo ir tęstinio mokymosi veiksmų plano paskirtis – stiprinti neformalųjį suaugusiųjų švietimą ir tęstinį mokymąsi, sudarant sąlygas suaugusiųjų mokymuisi visą gyvenimą Radviliškio rajono savivaldybėje.

II SKYRIUS
TIKSLAS IR UŽDAVINIAI

5. Veiksmų plano strateginis tikslas – plėtoti darniai veikiančią suaugusiųjų neformaliojo švietimo ir tęstinio mokymosi sistemą Radviliškio rajone.
6. Veiksmų plano uždaviniai:
6.1. sudaryti sąlygas suaugusiųjų bendrosioms kompetencijoms ugdyti ir formuoti teigiamas mokymosi visą gyvenimą nuostatas; 
6.2. stiprinti rajono gyventojų sveikos gyvensenos gebėjimus;
6.3. koordinuoti, stebėti, vertinti ir viešinti neformaliojo suaugusiųjų švietimo ir tęsinio mokymosi veiklos įgyvendinimo priemones;
6.4 Didinti informacijos apie NSŠ ir tęstinį mokymąsi Radviliškio rajono gyventojams prieinamumą.

	III SKYRIUS
VEIKSMŲ PLANO ĮGYVENDINIMAS

7.	Veiksmų planas įgyvendinamas pagal Veiksmų plano priede pateiktas priemones.
8.	 Veiksmų planą įgyvendina Veiksmų plano priede numatytos įstaigos ir organizacijos.
9.	 Veiksmų plano vykdymą koordinuoja Radviliškio rajono savivaldybės tarybos sprendimu paskirtas Veiksmų plano įgyvendinimo koordinatorius (toliau – koordinatorius).
10.	Veiksmų plano įgyvendinimo priemonių (programų) atranka vykdoma kasmet konkurso būdu, vadovaujantis Radviliškio rajono savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašu.
11.	Veiksmų plano įgyvendinimo stebėseną vykdo Veiksmų plano įgyvendinimo koordinatorius pagal Veiksmų plano priede nurodytus vertinimo kriterijus.
12.	Veiksmų plano įgyvendinimo priemonių finansavimo šaltiniai: Radviliškio rajono savivaldybės biudžeto lėšos, teikėjo, projektų ir kiti finansavimo šaltiniai.
13.	Veiksmų plano įgyvendinimo rezultatai skelbiami veiksmų plano koordinatoriaus interneto svetainėje.
14.	Veiksmų planas keičiamas Radviliškio rajono savivaldybės tarybos sprendimu.


9



RADVILIŠKIO RAJONO SAVIVALDYBĖS 2025–2027 METŲ NEFORMALIOJO SUAUGUSIŲJŲ ŠVIETIMO IR TĘSTINIO
MOKYMOSI VEIKSMŲ PLANAS

	Uždaviniai
	Priemonės
	Vykdytojai
	Laikotarpis
	Lėšos

	1. Sudaryti sąlygas suaugusiųjų bendrosioms kompetencijoms ugdyti(s) ir formuoti teigiamas mokymosi visą gyvenimą nuostatas.
	1.1. Skaitmeninio raštingumo mokymai.




	Radviliškio r. savivaldybės viešoji biblioteka.
Radviliškio r. savivaldybės švietimo ir sporto paslaugų centro Suaugusiųjų ir jaunimo neformalioji ugdymo skyrius.
	2025–2027 m.
	Projektų lėšos;
Biudžeto lėšos

	
	1.2. Darnaus vystymosi mokymai.
	Radviliškio r. savivaldybės viešoji biblioteka.
Radviliškio r. savivaldybės švietimo ir sporto paslaugų centro Suaugusiųjų ir jaunimo neformalioji ugdymo skyrius.
Trečiojo amžiaus universitetas.
	2025–2027 m.
	Projektų lėšos;
Dalyvio mokestis

	
	1.3. Užsienio kalbų kursai.
	Radviliškio r. savivaldybės švietimo ir sporto paslaugų centro Suaugusiųjų ir jaunumo neformalioji ugdymo skyrius.
	2025–2027 m.
	Projektų lėšos;
Dalyvio mokestis

	
	1.4. Kultūrinės (meninės) veiklos 
ir saviraiškos skatinimas. 
	Radviliškio miesto ir rajono kultūros centrai.
Radviliškio r. savivaldybės viešoji biblioteka.
Radviliškio r. savivaldybės švietimo ir sporto paslaugų centro Suaugusiųjų ir jaunimo neformalioji ugdymo skyrius. Trečiojo amžiaus universitetas.
Radviliškio r. neįgaliųjų draugijos
Radviliškio r. etninės kultūros ir amatų centras.
Radviliškio r. Daugyvenės kultūros istorijos muziejus-draustinis.
Nevyriausybinės organizacijos.
	2025–2027 m.
	Projektų lėšos;
Biudžeto lėšos;
Dalyvio mokestis;
Žmogiškieji ištekliai

	
	1.5. Finansinio raštingumo mokymai.
	Radviliškio r. savivaldybės viešoji biblioteka
Radviliškio r. savivaldybės švietimo ir sporto paslaugų centro Suaugusiųjų ir jaunimo neformalioji ugdymo skyrius.
Vietos veiklos grupė (VVG).
	2025–2027 m.
	Projektų lėšos;
Biudžeto lėšos;
Žmogiškieji ištekliai

	
	1.6. Pilietiškumo ir savanorystės skatinimo veiklos.
	Radviliškio miesto ir rajono kultūros centrai.
Radviliškio r. savivaldybės švietimo ir sporto paslaugų centro Suaugusiųjų ir jaunimo neformalioji ugdymo skyrius.
Trečiojo amžiaus universitetas. 
Radviliškio r. savivaldybės viešoji biblioteka.
Vietos bendruomenės.
Vietos veiklos grupė (VVG).
Radviliškio r. seniūnijos. 
Radviliškio r. policijos komisariatas.
	2025–2027 m.
	Projektų lėšos;
Biudžeto lėšos;
Žmogiškieji ištekliai

	
	1.7. NSŠ prevencinės programos.
	Radviliškio r. savivaldybės švietimo ir sporto paslaugų centro Suaugusiųjų ir jaunumo neformalioji ugdymo skyrius.
Nevyriausybinės organizacijos.
Radviliškio r. visuomenės sveikatos biuras.
Radviliškio r. policijos komisariatas.
Vietos bendruomenės.
	2025–2027 m.
	Biudžeto lėšos;
Žmogiškieji ištekliai

	
	1.8. Aplinkosauginio švietimo programos.
	Radviliškio r. savivaldybės švietimo ir sporto paslaugų centro Suaugusiųjų ir jaunimo neformalioji ugdymo skyrius
Savivaldybės administracijos Žemės ūkio skyrius.
Vietos bendruomenės.
Radviliškio r. savivaldybės viešoji biblioteka.
Vietos veiklos grupė (VVG).
Radviliškio r. seniūnijos.
Nevyriausybinės organizacijos.
	2025–2027 m.
	Biudžeto lėšos;
Žmogiškieji ištekliai

	2. Stiprinti rajono gyventojų sveikos gyvensenos gebėjimus.

	2.1. Sveikatos raštingumo mokymai.
	Radviliškio r. visuomenės sveikatos biuras.
Radviliškio r. savivaldybės švietimo ir sporto paslaugų centro Suaugusiųjų ir jaunimo neformaliojo ugdymo skyrius
	2025–2027 m.
	Biudžeto lėšos;
Žmogiškieji ištekliai

	
	2.2. Fizinio aktyvumo skatinimo veiklos.
	Radviliškio r. visuomenės sveikatos biuras.
Radviliškio r. savivaldybės švietimo ir sporto paslaugų centras. 
Radviliškio r. neįgaliųjų draugijos.
Radviliškio plaukimo baseinas.
Vietos bendruomenės.
	2025–2027 m.
	Biudžeto lėšos;
Žmogiškieji ištekliai

	
	2.3. Psichinės ir emocinės sveikatos stiprinimo veiklos.
	Radviliškio r. savivaldybės švietimo ir sporto paslaugų centras
Radviliškio r. visuomenės sveikatos biuras
Radviliškio r. neįgaliųjų draugijos
Vietos bendruomenės 
Nevyriausybinės organizacijos
	2025–2027 m.
	Biudžeto lėšos;
Žmogiškieji ištekliai

	3. Koordinuoti, stebėti, vertinti ir viešinti neformaliojo suaugusiųjų švietimo ir tęsinio mokymosi veiklų įgyvendinimo priemones.








	3.1. Bendrų veiklų (projektų, akcijų) inicijavimas.
	Visi NSŠ teikėjai
	2025–2027 m.
	Biudžeto lėšos (suma);
Žmogiškieji ištekliai

	
	3.2. Suaugusiųjų mokymosi savaitės organizavimas.
	Radviliškio r. savivaldybės švietimo ir sporto paslaugų centras.
Radviliškio r. savivaldybės viešoji biblioteka.
Radviliškio miesto ir rajono kultūros centrai.
Trečiojo amžiaus universitetas.
Radviliškio r. visuomenės sveikatos biuras.
Vietos bendruomenės.
Radviliškio r. neįgaliųjų draugijos.
	2025 m. IV ketvirtis
2026 m. IV ketvirtis
2027 m. IV ketvirtis
	Biudžeto lėšos;
Žmogiškieji ištekliai

	


	3.3. Apskriti stalai-diskusijos suaugusiųjų neformaliojo švietimo klausimais.

	Visi NSŠ teikėjai.


	2025–2027 m.

	Biudžeto lėšos;
Žmogiškieji ištekliai

	4. Didinti informacijos apie NSŠ ir tęstinį mokymąsi Radviliškio rajono gyventojams prieinamumą.

	4.1 .1 Informacijos apie NSŠ teikėjus atnaujinimas.
4.2 Informacijos  apie programų įgyvendinimo priemones  skelbiama Radviliškio rajono savivaldybės interneto svetainėje www.radviliskis.lt. Informaciją skelbia Savivaldybės administracijos Švietimo ir sporto skyrius.
	Visi NSŠ teikėjai.
	2025–2027 m.

	Biudžeto lėšos;
Žmogiškieji ištekliai

